Matovič, Igor, poslanec NR SR (2016-09-23):
Tak si dvakrát zopakujem, pani Janíkovej, lebo ona sa vyjadrila, že ona obdivuje to Bielorusko, že čo nejaká diktatúra. Ale pozri sa, jaký je poriadok na tých uliciach, jaké to je úžasné, čo nejaká sloboda, načo vám je sloboda, keď teda dovolím si citovať. Takže pani Janíkovej teraz, dobre, dvakrát zopakujeme tú poučku. Robert Fico tým, že býva v byte postavenom z daňových podvodov, robí obrovskú hanbu každému čestnému, pracujúcemu človeku na Slovensku, ktorý poctivo zo svojej mzdy platí dane, lebo berie každý mesiac, a už 47. mesiac, úplatok skoro 5-tisíc eur a zrejme a evidentne preto, aby kryl tieto daňové podvody. Čiže ešte raz, pani Janíková, aby ste to teda zapamätali si. Robert Fico, tým, váš predseda vašej strany a predseda tejto vlády, tým, že berie každý mesiac úplatok skoro 5-tisíc eur od daňového podvodníka, ktorý všetkých čestných ľudí Slovenskej republiky okradol o, iba za jeden rok, o 8 mil. eur, robí hanbu a pľuje do tváre každému čestnému človeku, ktorý poctivo na Slovensku platí dane. Je mi veľmi ľúto, že tento podvod dnes kryjú aj ľudia, ktorí na bilbordoch mali napísané, že charakter rozhoduje. Je mi veľmi ľúto, že tento podvod dnes kryje aj Andrej Danko, ktorý pri každej jednej príležitosti nezabudne zapäť ruky a hovoriť o slušnosti, o tom, ako by sme mali byť čestní, ako by sme nemali kryť podvody, ako by sme mali bojovať proti korupcii. Je mi veľmi ľúto, že okrem týchto dvoch, Bélu Bugára a Andreja Danka, tento podvod kryjú aj ich ostatní poslanci. Že nedokážete v sebe nájsť tú integritu a pozrieť sa na to, čo ste sľubovali ľuďom pred voľbami. Áno, aj vy, pán Šebej. (Reakcia z pléna.) Šašo, dobre. Tak teraz to povieme pánovi Šebejovi. Čiže, pán Šebej, aby ste vedeli, váš premiér Robert Fico tým, že každý mesiac berie úplatok od Ladislava Bašternáka, daňového podvodníka, ktorý všetkých poctivých ľudí Slovenskej republiky len za jeden jediný rok okradol o 8 mil. eur, robí hanbu Slovenskej republike a pľuje do tváre každému čestnému, poctivo platiacemu človeku, poctivo platiacemu dane, už som sa zamotal, prepáčte, pľuje do tváre každému čestnému človeku, ktorý poctivo platí dane. Ešte raz, nech sa páči, vyrušujte, skáčte do reči, koľko chcete, zopakujem vám to aj 150-krát, mne to je jedno. Kolegovia mi doniesli vodu, upijem si, môžeme ísť aj do večera. Lenže ako sa hovorí, treba niekedy opakovať pravdu, aby sa dostala ľuďom pod kožu. A dnes si myslím, že vzhľadom na vašu pomoc (reakcia z pléna), hej, áno, teraz mi pán Bublavý tu zase niečo povedal, že či mám tabletku. Takže zopakujem pánovi Bublavému dnes, myslím, že už po tretíkrát. Váš pán premiér Robert Fico, váš predseda alebo tvoj predseda tvojej strany, ktorá sa hrdí názvom sociálna demokracia, robí hanbu Slovenskej republike práve v čase, kedy predsedáme Rade Európskej únie, lebo každý mesiac berie úplatok od daňového podvodníka, nebudem hovoriť skoro, už to je slovíčko navyše, zaokrúhlime to na 5-tisíc eur, 5-tisíc eur a týmto už 47. mesiac po prvé pácha trestný čin, po druhé robí hanbu a po tretie pľuje do tváre každému čestnému pracujúcemu človekovi, ktorý platí dane. Pľuje do tváre Robert Fico práve tým ľuďom, o ktorých práva by mal bojovať. Ja by som si od predsedu politickej strany s názvom sociálna demokracia, by som si predstavoval takéhoto predsedu, že to bude človek, ktorý neustále každý jeden mesiac bude bojovať za práva v prvom rade pracujúcich a čestných ľudí. A práve poviem tých, tých chudobným ľudí, ktorí žijú z ruky do úst. Keď sa pozrieme na konanie Roberta Fica za posledných desať rokov, je najlepšie porovnávať začiatok a koniec. Za tých desať rokov neuveriteľne zbohatli blízki priatelia Roberta Fica o miliardy eur. Ale tí ľudia, o ktorých práva mal bojovať, tí ľudia, ktorí mali mať tú dôstojnú mzdu, tak tých o dôstojný život prichystal. Za posledných sedem rokov Robert Fico zvýšil zadlženie Slovenskej republiky o viac jako 100 %. Keď si to porovnáme s Maďarskou republikou, Maďarsko, ktoré mnohí odsudzujú, tak Maďarsko svoj dlh za posledných sedem rokov dokázalo znížiť odhadom asi o 15 %. My sme zvýšili dlh, to znamená to, čo budú splácať naše deti, ich deti, čiže naše vnúčatá, sme zvýšili pod vedením Roberta Fica náš dlh o viac jako 100 %. Slovensko za posledných sedem rokov počas krízy, aj v posledných rokoch je krajina, ktorá najdramatickejšie zvyšovala verejné výdavky. Ale to zvyšovanie verejných výdavkov, bohužiaľ, tí práve ľudia, ktorých mala sociálna demokracia práva chrániť, vôbec nepocítili. Tí ľudia naďalej žijú z ruky do úst a ledva majú prácu. Lenže pár ľudí, pár zbohatlíkov, osobných priateľov Roberta Fica, Roberta Kaliňáka, dramaticky zbohatlo. Títo ľudia za tých desať rokov, ich majetky vzrástli o miliardy eur, len obyčajní ľudia naďalej žijú akosi z ruky do úst. Ako je to možné? Toto je tá sociálna demokracia, ktorú nám Robert Fico sľuboval? Nie je to náhodou preto, lebo v takýchto situáciách, kedy by mal prísť a rozhodne vystúpiť a povedať, pán minister Kaliňák, aj keď si tykáme, aj keď sa poznáme pätnásť rokov, spáchal si zločin, ideš z kola von. Kryl si daňového podvodníka, ja som to vôbec o ňom nevedel. Ja som si naozaj myslel, že som mal to šťastie, že som našiel ten byt za tých 2-tisíc eur, aj keď stojí 7-tisíc, som si myslel, že som dieťa š.. sčaš... šťaš... šťasteny, tak? Pardon, to sa stáva. A myslel som si, že ten človek je poctivý. Momentom, ak by zistil, že to je daňový podvodník, tak mal z toho bytu odísť, ak by bol čestný. Ale vzhľadom na tú históriu, že za tých desať rokov jeho sociálnej demokracie na Slovensku zbohatli iba ľudia, ktorí sú jeho blízki priatelia, a obyčajní ľudia naďalej žijú z ruky do úst a mali sme najdramatickejší nárast nezamestnanosti počas krízy, najpomalší pokles nezamestnanosti počas krízy zo všetkých okolitých krajín, tak môžme to jedine pripísať tomu, že jednoducho niekto sa nestaral o tých chudobných, o tých, o ktorých by sa mala sociálna demokracia starať, ale staral sa o svojich blízkych priateľov, o hocijakých Bašternákov, Kaliňákov a ďalších zlodejov, ktorí vo veľkom rozkrádali to, čo patrilo nám všetkým. Čiže... (Reakcia z pléna.) Čiže pán Bublavý chce znova počuť poučku. Takže pán premiér Robert Fico, premiér Slovenskej republiky, tým, že už 47. mesiac berie úplatok 5-tisíc eur od daňového podvodníka Ladislava Bašternáka, ktorý len za jeden jediný rok podvodne okradol ľudí, poctivých ľudí Slovenskej republiky o 8 mil. eur, týmto pľuje do tváre všetkým čestným ľuďom Robert Fico a robí hanbu Slovenskej republike hlavne v čase, kedy predsedáme Rade Európskej únie. Pevne verím, že konkrétne o kauze Bašternák, predpokladám, že hlavne Jožo Rajtár ju rozoberie dopodrobna, prípadne Veronika Remišová, nepotrebujem dnes opakovať alebo v tejto chvíli opakovať všetky tie konkrétne kroky, ako táto kauza vlastne prišla, kde zlyhala polícia, kde zlyhal Robert Kaliňák. Zopakujem len to, alebo nie že zopakujem, zdôrazním to, že Robert Fico tým, že odmietol odvolať Roberta Kaliňáka za evidentné podvody, ktoré páchal s Ladislavom Bašternákom, a s tým, že nedokázal tohto ministra, skorumpovaného ministra vnútra odvolať a nedokázal sa postaviť a zadosťučiniť svojim slovám, rovnako sa stal spolupáchateľom tohto obrovského daňového podvodu a zároveň tým, že býva v tomto byte a naďalej už 47. mesiac berie úplatok 5-tisíc eur od tohto človeka, čo za tieto roky je viac ako 600-tisíc eur, a kryje tento podvod, robí hanbu Slovenskej republike, pľuje do tváre každému čestnému človeku Slovenskej republiky, ktorý platí dane, a preto nie je hodný, aby bol premiérom Slovenskej republiky. A preto podávame tento návrh na jeho odvolanie. (Potlesk.)